Meta4 juhlii täysi-ikäistymistään Tapiola Sinfoniettan kanssa | Paikalliset | Länsiväylä
Paikalliset 5.11.2019 19:30
Meta4 juhlii täysi-ikäistymistään Tapiola Sinfoniettan kanssa
Meta4:ään kuuluvat Antti Tikkanen, Tomas Djupsjöbacka, Atte Kilpeläinen ja Minna Pensola. Risto Aalto
Suomen kansainvälisesti menestyneimpiin jousikvartetteihin kuuluva Meta4 juhlii täysi-ikäistymistään perjantaina 8. marraskuuta Tapiola Sinfoniettan konsertissa. Meta4 esiintyy konsertissa liidaavana kvartettina, eli kvartetin jäsenet toimivat soitinryhmiensä äänenjohtajina.
Meta4 on valinnut juhlakonserttiinsa kolme teosta eri kokoonpanoille. Jatkoklubilla, jossa on mukana myös kitaristi Jarmo Saari, Meta4 kantaesittää Matthew Whittallilta tilaamansa jousikvarteton nro 3 “Strange Geography”.
Meta4:ssä soittavat Antti Tikkanen (viulu) Minna Pensola (viulu), Atte Kilpeläinen (alttoviulu) ja Tomas Djupsjöbacka (sello). Vuonna 2001 perustetun kvartetin kansainvälinen ura käynnistyi vuonna 2004 Dmitri Šostakovitš -kilpailun voitolla sekä erikoispalkinnolla kilpailun parhaasta Šostakovitš-tulkinnasta.
Meta4 & Tapiola Sinfonietta Espoon kulttuurikeskuksen Tapiolasalissa pe 8.11. klo 19. Liput alkaen 25/19/11 euroa Lippupisteestä. Jatkoklubi klo 21 Tapiolasalin lämpiössä. Jatkoklubille vapaa pääsy.